สุสานหลวงราชวงศ์โชซ็อน

สถาปัตยกรรมในสุสานหลวง

ในสุสานหลวงสามารถแบ่งออกได้เป็นสามส่วนหลัก ดังนี้

ส่วนของช็องจากัก

เป็นจุดพบกันระหว่างผู้ล่วงลับและคนเป็น โดยพื้นที่บริเวณประตูฮงซัลมุนเป็นบริเวณสำหรับคนเป็น

ส่วนของพื้นที่ซึ่งผ่านประตูไปแล้ว

เป็นบริเวณระหว่างโลกและดินแดนศักดิ์สิทธิ์ เป็นพื้นที่ซึ่งดวงพระวิญญาณของกษัตริย์และราชินีจะทรงมาพบกับผู้มานมัสการจากโลกมนุษย์ พื้นที่นี้ประกอบไปด้วยศาลช็องจากัก,
ซูบกบัง และอาคารซูรากัง

พื้นที่อันศักดิ์สิทธิ์บริเวณหลุมพระบรมศพ

พื้นที่ที่ประกอบไปด้วยกำแพง และสถาปัตยกรรมจากหินอื่น ๆ

ดงกูลึง (동구릉)

ดงกูลึง: 37°37′11″N 127°07′53″E
กลุ่มพระราชสุสานดงกูรึง (เกาหลี: 동구릉, อักษรโรมัน: Donggureung Tomb Cluster) ตั้งอยู่ในเมืองคูรี จังหวัดคย็องกี เป็นพระราชสุสานที่มีพื้นที่กว้างขวางที่สุดในเกาหลีใต้ ประกอบด้วยพระราชสุสาน 9 หลัง โดยมีจุดศูนย์กลางอยู่ที่พระราชสุสานก็อนว็อลลึง (เกาหลี: 건원릉, อักษรโรมัน: Geonwolleung) ที่ฝังพระบรมศพพระเจ้าแทโจ ปฐมกษัตริย์แห่งราชวงศ์โชซ็อน และพระราชสุสานอื่น ๆ ที่อยู่ล้อมรอบ ได้แก่ พระราชสุสานมงนึง (เกาหลี: 목릉, อักษรโรมัน: Mongneung) ที่ฝังพระบรมศพพระเจ้าซอนโจ พระศพพระมเหสีอึยอิน และพระมเหสีอินมก พระราชสุสานฮย็อลลึง (เกาหลี: 현릉, อังกฤษ: Hyeolleung) ที่ฝังพระบรมศพพระเจ้ามุนจง และพระศพพระมเหสีฮยอนด็อค 
พระราชสุสานซูลึง (เกาหลี: 수릉, อักษรโรมัน: Sureung) ที่ฝังพระศพองค์ชายฮโยมยอง องค์ชายรัชทายาทในพระเจ้าซุนโจ และพระศพพระชายาซินจอง พระราชสุสานฮวีลึง (เกาหลี: 휘릉, อักษรโรมัน: Hwireung) ที่ฝังพระศพพระมเหสีจางนย็อล พระมเหสีในพระเจ้าอินโจ พระราชสุสานคย็องนึง (เกาหลี: 경릉, อักษรโรมัน: Gyeongneung) ที่ฝังพระบรมศพพระเจ้าฮอนจง พระศพพระมเหสีฮโยฮย็อน และพระศพพระมเหสีฮโยจ็อง
พระราชสุสานว็อลลึง (เกาหลี: 원릉, อักษรโรมัน: Wolleung) ที่ฝังพระบรมศพพระเจ้ายองโจ และพระศพพระมเหสีจ็องซุน พระราชสุสานฮเยลึง (เกาหลี: 혜릉, อักษรโรมัน: Hyereung) ที่ฝังพระศพพระมเหสีดันอึย พระมเหสีในพระเจ้าคย็องจง และพระราชสุสานซุงนึง (เกาหลี: 숭릉, อักษรโรมัน: Sungneung) ที่ฝังพระบรมศพพระเจ้าฮย็อนจง และพระศพพระมเหสีมย็องซ็อง

กวังนึง (광릉)

กวังนึง: 37°45′08″N 127°10′38″E
พระราชสุสานกวังนึง (เกาหลี: 광릉, อักษรโรมัน: Gwangneung) ตั้งอยู่ในเมืองนัมยางจู จังหวัดคย็องกี เป็นที่ฝังพระบรมศพพระเจ้าเซโจ และพระศพพระมเหสีจองฮุย ตระกูลยุน

ฮ็อลลึงและอิลลึง(헌릉&인릉)

ฮ็อลลึง: 37°27′58″N 127°04′59″E

อิลลึง: 37°27′58″N 127°04′50″E
พระราชสุสานฮ็อลลึง (เกาหลี: 헌릉, อักษรโรมัน: Heolleung) และพระราชสุสานอิลลึง (เกาหลี: 인릉, อักษรโรมัน: Illeung) ตั้งอยู่ในทางตอนใต้ของโซล ฮ็อลลึงเป็นที่ฝังพระบรมศพพระเจ้าแทจง และพระศพพระมเหสีวอนคย็อง ตระกูลมิน ส่วนอิลลึงเป็นที่ฝังพระบรมศพพระเจ้าซุนโจ และพระศพพระมเหสีซุนวอน ตระกูลกิม

ฮงนึงและยูลึง (홍릉&유릉)

ฮงนึง: 37°37′52″N 127°12′45″E

ยูลึง: 37°37′50″N 127°12′33″E

ย็องวอน: 37°37′46″N 127°12′56″E
พระราชสุสานฮงนึง (เกาหลี: 홍릉, อักษรโรมัน: Hongneung) และพระราชสุสานยูลึง (เกาหลี: 유릉, อักษรโรมัน: Yureung) ตั้งอยู่ในเมืองนัมยางจู จังหวัดคย็องกี ฮงนึงเป็นที่ฝังพระบรมศพพระจักรพรรดิโกจง และพระศพจักรพรรดินีมย็องซ็อง ส่วนยูลึงเป็นที่ฝังพระบรมศพพระจักรพรรดิซุนจง พระศพพระจักรพรรดินีซุนมยองฮโย และพระศพพระจักรพรรดินีซุนจองฮโย พระราชสุสานยูลึงนับเป็นพระราชสุสานลำดับสุดท้ายของราชวงศ์โชซ็อน 
ส่วนพระสุสานอีก 1 หลังที่อยู่ในบริเวณใกล้เคียงกันแต่ไม่ได้ขึ้นทะเบียนเป็นมรดกโลกด้วยนั้น คือ พระสุสานย็องวอน (เกาหลี: 영원, อักษรโรมัน: Yeongwon) เป็นที่ฝังพระศพเจ้าชายอุยมิน พระราชโอรสในพระจักรพรรดิโกจง มกุฏราชกุมารองค์สุดท้ายของราชวงศ์โชซ็อน และพระศพพระชายาอี พัง-จา

จังนึง (คิมโพ) (김포 장릉)

จังนึง (คิมโพ): 37°36′47″N 126°42′40″E
พระราชสุสานจังนึง (เกาหลี: 김포 장릉, อักษรโรมัน: Jangneung (Gimpo)) ตั้งอยู่ในเมืองเมืองคิมโพ จังหวัดคย็องกี เป็นที่ฝังพระศพองค์ชายว็อนจง และพระชายาอินฮ็อน พระราชบิดาและพระราชมารดาของพระเจ้าอินโจ

จังนึง (พาจู) (파주 장릉)

จังนึง (พาจู): 37°46′25″N 126°42′29″E
พระราชสุสานจังนึง (พาจู) (เกาหลี: 파주 장릉, อักษรโรมัน: Jangneung (Paju)) ตั้งอยู่ในเมืองพาจู จังหวัดคย็องกี เป็นที่ฝังพระบรมศพพระเจ้าอินโจ และพระศพพระมเหสีอิลย็อล ปัจจุบัน พระราชสุสานหลังนี้ไม่เปิดให้สาธารณชนเข้าชม

จังนึง (ย็องวอล)(영월 장릉)

จังนึง (ย็องวอล): 37°11′51″N 128°27′11″E
พระราชสุสานจังนึง (ย็องวอล) (เกาหลี: 영월 장릉, อักษรโรมัน: Jangneung (Yeongwol)) ตั้งอยู่ในเมืองย็องวอล จังหวัดคังวอน เป็นที่ฝังพระศพพระเจ้าทันจง เป็นพระราชสุสานที่ไกลจากโซลมากที่สุด

จองนึง (정릉)

จองนึง: 37°36′08″N 127°00′21″E
พระราชสุสานจองนึง (เกาหลี: 정릉, อักษรโรมัน: Jeongneung) ตั้งอยู่ในโซล เป็นที่ฝังพระศพพระมเหสีซินด็อค ตระกูลกัง พระมเหสีในพระเจ้าแทโจ

โอลลึง (온릉)

โอลลึง: 37°43′13″N 126°57′04″E
พระราชสุสานโอลลึง (เกาหลี: 온릉, อักษรโรมัน: Olleung) ตั้งอยู่ในเมืองยังจู จังหวัดคย็องกี เป็นที่ฝังพระศพพระมเหสีดันคย็อง พระมเหสีในพระเจ้าจุงจง ปัจจุบัน พระราชสุสานหลังนี้ไม่เปิดให้สาธารณชนเข้าชม

ซัมนึง (พาจู) (파주 삼릉)

กงนึง: 37°44′45″N 126°49′48″E

ซอลลึง: 37°44′37″N 126°50′11″E

ยองนึง: 37°44′33″N 126°50′01″E
กลุ่มพระราชสุสานซัมนึง (พาจู) (เกาหลี: 파주 삼릉, อักษรโรมัน: Paju Samneung Cluster) ตั้งอยู่ในเมืองพาจู จังหวัดคย็องกี ประกอบด้วยพระราชสุสาน 3 หลัง คือ พระราชสุสานกงนึง (เกาหลี: 공릉, อักษรโรมัน: Gongneung) พระราชสุสานซอลลึง (เกาหลี: 술릉, อักษรโรมัน: Sulleung) และพระราชสุสานยองนึง (เกาหลี: 영릉, อักษรโรมัน: Yeongneung) กงนึงเป็นที่ฝังพระศพพระมเหสีจางซุน ตระกูลฮัน พระมเหสีในพระเจ้าเยจง ซอลลึงเป็นที่ฝังพระศพพระมเหสีกงฮเย ตระกูลฮัน พระมเหสีในพระเจ้าซองจง ส่วนยองนึงเป็นที่ฝังพระศพเจ้าชายฮโยจัง พระราชโอรสองค์โตในพระเจ้ายองโจ และพระศพพระชายาฮโยซุน

ซารึง (사릉)

ซารึง: 37°38′50″N 127°11′51″E

พระราชสุสานซารึง (เกาหลี: 사릉, อักษรโรมัน: Sareung) ตั้งอยู่ที่ในเมืองนัมยางจู จังหวัดคย็องกี เป็นที่ฝังพระศพพระมเหสีจองซุน ตระกูลซง พระมเหสีในพระเจ้าทันจง

ซ็อลลึงและจ็องนึง (선릉&정릉)

ซ็อลลึง: 37°30′32″N 127°02′44″E

จ็องนึง: 37°30′32″N 127°03′07″E
พระราชสุสานซ็อลลึง (เกาหลี: 선릉, อักษรโรมัน: Seolleung) และพระราชสุสานจ็องนึง (เกาหลี: 정릉, อักษรโรมัน: Jeongneung) ตั้งอยู่ในตอนใต้ของโซล ซ็อลลึงเป็นที่ฝังพระบรมศพพระเจ้าซองจง และพระศพพระมเหสีจองฮยอน ตระกูลยุน ส่วนจ็องนึงเป็นที่ฝังพระบรมศพพระเจ้าจุงจง 
ในเอกสารของทางการ มีการเรียกชื่อพระราชสุสาน 2 หลังนี้รวมกันว่า "ซ็อนจ็องนึง" (เกาหลี: 선정릉, อักษรโรมัน: Seonjeongneung)

ซอโอลึง (서오릉)

คย็องนึง: 37°37′47″N 126°53′38″E

ชังนึง: 37°38′09″N 126°53′42″E

อิงนึง: 37°37′47″N 126°54′02″E

มย็องนึง: 37°37′31″N 126°54′04″E

ฮงนึง: 37°37′58″N 126°53′38″E

ซุนชังวอน: 37°37′45″N 126°53′50″E

ซูคย็องวอน: 37°37′38″N 126°54′02″E

แดบินมโย: 37°37′49″N 126°53′32″E
กลุ่มพระราชสุสานซอโอลึง (เกาหลี: 서오릉, อักษรโรมัน: Seo-oreung Cluster) ตั้งอยู่ในเมืองโกยาง จังหวัดคย็องกี ประกอบด้วยพระราชสุสาน 5 หลัง ได้แก่ พระราชสุสานคย็องนึง (เกาหลี: 경릉, อักษรโรมัน: Gyeongneung) เป็นที่ฝังพระศพองค์ชายอึยคย็อง องค์ชายรัชทายาทในพระเจ้าเซโจ และพระศพพระชายาโซฮเย พระราชสุสานชังนึง (เกาหลี: 창릉, อักษรโรมัน: Changneung) เป็นที่ฝังพระบรมศพพระเจ้าเยจง และพระศพพระมเหสีอันซุน ตระกูลฮัน พระราชสุสานอิงนึง (เกาหลี: 익릉, อักษรโรมัน: Ingneung) เป็นที่ฝังพระศพพระมเหสีอิงคย็อง พระมเหสีในพระเจ้าซุกจง พระราชสุสานมย็องนึง (เกาหลี: 명릉, อักษรโรมัน: Myeongneung) เป็นที่ฝังพระบรมศพพระเจ้าซุกจง พระศพพระมเหสีอินฮย็อน และพระศพพระมเหสีอินว็อน และพระราชสุสานฮงนึง (เกาหลี: 홍릉, อักษรโรมัน: Hongneung) เป็นที่ฝังพระศพพระมเหสีจ็องซ็อง พระมเหสีในพระเจ้ายองโจ
ในบริเวณใกล้เคียงกัน มีพระสุสานอีก 3 หลังที่ไม่ได้ขึ้นทะเบียนเป็นมรดกโลกแต่มีชื่อเสียง ได้แก่ ซุนชังวอน (เกาหลี: 순창원, อักษรโรมัน: Sunchangwon) เป็นที่ฝังพระศพองค์ชายซุนโฮ องค์ชายรัชทายาทในพระเจ้ามย็องจ็อง และพระศพพระชายากงฮโยบิน ตระกูลยุน ซูคย็องวอน (เกาหลี: 수경원, อักษรโรมัน: Sugyeongwon)เป็นที่ฝังพระศพพระสนมยองบิน ตระกูลอี พระสนมในพระเจ้ายองโจและพระราชมารดาของมกุฏราชกุมารซาโด และแดบินมโย (เกาหลี: 대빈묘, อักษรโรมัน: Daebinmyo) เป็นที่ฝังพระศพพระสนมฮีบิน ตระกูลจาง พระสนมในพระเจ้าซุกจง

ซอซัมนึง (서삼릉)

ฮุยลึง: 37°39′49″N 126°52′14″E

ฮโยลึง: 37°39′53″N 126°51′51″E

เยลึง: 37°39′56″N 126°52′07″E

ฮอยมโย: 37°39′58″N 126°51′32″E

ฮโยชังวอน: 37°39′50″N 126°52′02″E

อึยรย็องวอน : 37°39′50″N 126°52′02″E
กลุ่มพระราชสุสานซอซัมนึง (เกาหลี: 서삼릉, อักษรโรมัน: Seosamneung Cluster) ตั้งอยูในเมืองโกยาง จังหวัดคย็องกี ประกอบด้วยพระราชสุสาน 3 หลัง คือ พระราชสุสานฮุยลึง (เกาหลี: 휘릉, อักษรโรมัน: Huireung) พระราชสุสานฮโยลึง (เกาหลี: 효릉, อักษรโรมัน: Hyoreung) และพระราชสุสานเยลึง (เกาหลี: 예릉, อักษรโรมัน: Yereung) ฮุยลึงเป็นที่ฝังพระศพพระมเหสีจังคย็อง พระมเหสีในพระเจ้าจุงจง ฮโยลึงเป็นที่ฝังพระบรมศพพระเจ้าอินจง และพระศพพระมเหสีอินซอง ส่วนเยลึงเป็นที่ฝังพระบรมศพพระเจ้าชอลจง และพระศพพระมเหสีชอลอิน
นอกจากนี้ยังมีพระสุสานอีก 50 หลังอยู่ในบริเวณใกล้เคียง เป็นที่ฝังพระศพของพระราชวงศ์พระองค์อื่น ๆ พระสุสานที่มีชื่อเสียง ได้แก่ ฮโยชังวอน (เกาหลี: 효창원, อักษรโรมัน: Hyochangwon) เป็นที่ฝังพระศพองค์ชายมุนฮโย องค์ชายรัชทายาทในพระเจ้าจองโจ อึยรย็องวอน (เกาหลี: 의령원, อักษรโรมัน: Uiryeongwon) เป็นที่ฝังพระศพองค์ชายอึยโซ พระราชนัดดาพระองค์แรกในพระเจ้ายองโจ และฮเวมโย (เกาหลี: 회묘, อักษรโรมัน: Hoemyo) เป็นที่ฝังพระศพอดีตพระมเหสีแจฮอน ตระกูลยุน พระมเหสีในพระเจ้าซองจง

แทลึงและกังนึง (태릉&강릉)

แทลึง: 37°38′05″N 127°05′49″E

กังนึง: 37°38′24″N 127°06′19″E
พระราชสุสานแทลึง (เกาหลี: 태릉, อักษรโรมัน: Taereung) และพระราชสุสานกังนึง (เกาหลี: 강릉, อักษรโรมัน: Gangneung) ตั้งอยู่ทางตะวันออกของโซล แทลึงเป็นที่ฝังพระศพพระมเหสีมุนจอง ตระกูลยุน พระมเหสีในพระเจ้าจุงจง ส่วนกังนึงเป็นที่ฝังพระบรมศพพระเจ้ามยองจง และพระศพพระมเหสีอินซุน ตระกูลซิม

อึยลึง (의릉)

อึยลึง: 37°36′13″N 127°03′25″E
พระราชสุสานอึยลึง (เกาหลี: 의릉, อักษรโรมัน: Uireung) ตั้งอยู่ในโซล เป็นที่ฝังพระบรมศพพระเจ้าคย็องจง และพระศพพระมเหสีซอนอึย ตระกูลออ

ย็องนึงและนย็องนึง (영릉&영릉)

ย็องนึง: 37°18′29″N 127°36′11″E

นย็องนึง: 37°18′50″N 127°36′32″E
พระราชสุสานย็องนึง (เกาหลี: 영릉, อักษรโรมัน: Yeongneung) และพระราชสุสานนย็องนึง (เกาหลี: 녕릉, อักษรโรมัน: Nyeongneung) ตั้งอยู่ในเมืองยอจู จังหวัดคย็องกี ย็องนึงเป็นที่ฝังพระบรมศพพระเจ้าเซจงมหาราช และพระศพพระมเหสีโซฮอน ส่วนนย็องนึงเป็นที่ฝังพระบรมศพพระเจ้าฮโยจง และพระศพพระมเหสีอินซอน
อย่างไรก็ตาม ในบางครั้งมีการเรียกพระราชสุสานนย็องนึงว่า "พระราชสุสานย็องนึง" เช่นกัน

ยุงนึงและก็อนลึง (융릉&건릉)

ยุงนึง: 37°12′42″N 126°59′38″E

ก็อนลึง: 37°12′50″N 126°59′17″E
พระราชสุสานยุงนึง (เกาหลี: 융릉, อักษรโรมัน: Yungneung) และพระราชสุสานก็อนลึง (เกาหลี: 건릉, อักษรโรมัน: Geolleung) ตั้งอยู่ในเมืองฮวาซ็อง จังหวัดคย็องกี ยุงนึงเป็นที่ฝังพระศพมกุฎราชกุมารซาโด กับพระชายาฮเยกย็อง ส่วนก็อนลึงเป็นที่ฝังพระบรมศพพระเจ้าช็องโจ กับพระมเหสีฮโยอึย 
ในเอกสารของทางการมีการเรียกชื่อพระราชสุสาน 2 หลังนี้รวมกันว่า "ยุงก็อนลึง" (เกาหลี: 융건릉, อักษรโรมัน: Yunggeolleung)